CELEX: 32021R0621
Language: lv
Date: 2021-04-15 00:00:00
Title: Komisijas Īstenošanas regula (ES) 2021/621 (2021. gada 15. aprīlis), ar ko groza Regulu (ES) Nr. 37/2010, lai pēc maksimāli pieļaujamā atlieku satura dzīvnieku izcelsmes pārtikas produktos klasificētu vielu imidakloprīds (Dokuments attiecas uz EEZ)

16.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 131/120
               
            
         KOMISIJAS ĪSTENOŠANAS REGULA (ES) 2021/621
         (2021. gada 15. aprīlis),
         ar ko groza Regulu (ES) Nr. 37/2010, lai pēc maksimāli pieļaujamā atlieku satura dzīvnieku izcelsmes pārtikas produktos klasificētu vielu imidakloprīds
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 470/2009 (2009. gada 6. maijs), ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
         ņemot vērā Eiropas Zāļu aģentūras atzinumu, ko 2020. gada 9. septembrī izstrādājusi Veterināro zāļu komiteja,
         tā kā:
         
                     (1)
                  
                  
                     Regulas (EK) Nr. 470/2009 17. pantā ir prasīts, ka tādu farmakoloģiski aktīvo vielu maksimāli pieļaujamo atlieku daudzumu (MRL), kas Savienībā paredzētas lietošanai veterinārajās zālēs produktīvajiem dzīvniekiem vai lopkopībā lietotos biocīdos, nosaka ar regulu.
                  
               
                     (2)
                  
                  
                     Komisijas Regulas (ES) Nr. 37/2010 (2) pielikuma 1. tabulā ir iekļautas farmakoloģiski aktīvās vielas un to klasifikācija pēc MRL dzīvnieku izcelsmes pārtikas produktos.
                  
               
                     (3)
                  
                  
                     Viela imidakloprīds šajā tabulā nav iekļauta.
                  
               
                     (4)
                  
                  
                     Eiropas Zāļu aģentūrai (“Aģentūra”) ir iesniegts pieteikums, kurā lūgts noteikt imidakloprīda MAL lašu dzimtas zivīm.
                  
               
                     (5)
                  
                  
                     Pamatojoties uz Veterināro zāļu komitejas atzinumu, Aģentūra ir ieteikusi noteikt imidakloprīda MAL lašu dzimtas zivīm, kas piemērojams muskuļiem un ādai dabīgās proporcijās.
                  
               
                     (6)
                  
                  
                     Saskaņā ar Regulas (EK) Nr. 470/2009 5. pantu Aģentūrai ir jāizskata iespēja, vai farmakoloģiski aktīvajai vielai noteikto MAL konkrētā pārtikas produktā varētu izmantot arī citam pārtikas produktam, kas iegūts no tās pašas sugas īpatņiem, vai kādai farmakoloģiski aktīvai vielai noteikto MAL attiecībā uz vienu vai vairākām sugām varētu izmantot arī citām sugām.
                  
               
                     (7)
                  
                  
                     Aģentūra uzskatīja, ka imidakloprīda MAL ir lietderīgi no lašu dzimtas zivīm ekstrapolēt uz visām zivīm.
                  
               
                     (8)
                  
                  
                     Ņemot vērā Aģentūras atzinumu, ir lietderīgi noteikt ieteicamo MAL zivīm.
                  
               
                     (9)
                  
                  
                     Tāpēc Regula (ES) Nr. 37/2010 būtu attiecīgi jāgroza.
                  
               
                     (10)
                  
                  
                     Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 37/2010 pielikumu groza, kā norādīts šīs regulas pielikumā.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 15. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 152, 16.6.2009., 11. lpp.
         
         
            (2)  Komisijas Regula (ES) Nr. 37/2010 (2009. gada 22. decembris) par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).
      
      
         
            PIELIKUMS
            Regulas (ES) Nr. 37/2010 pielikuma 1. tabulā alfabēta kārtībā iekļauj šādu vielu:
            
               
                           Farmakoloģiski aktīvā viela
                        
                        
                           Marķieratliekas
                        
                        
                           Dzīvnieku suga
                        
                        
                           MRL
                        
                        
                           Izmeklējamie audi
                        
                        
                           Citi noteikumi (saskaņā ar Regulas (EK) Nr. 470/2009 14. panta 7. punktu)
                           
                        
                        
                           Terapeitiskā klasifikācija
                        
                     
                           “Imidakloprīds
                        
                        
                           Imidakloprīds
                        
                        
                           Zivis
                        
                        
                           600 μg/kg
                        
                        
                           Muskuļi un āda dabīgās proporcijās
                        
                        
                           IERAKSTA NAV
                        
                        
                           Pretparazītu līdzekļi / līdzekļi pret ektoparazītiem”